Apèl - FloridaJobs.org
Home > Kreyol > Sant Avantaj Konpansasyon pou Reyanbochaj > Demandè > Apèl
Apèl yo depoze sou entènèt atravè CONNECT. Si yon detèminasyon te fèt pou refize benefis, ou ka mande pou yon abit (jij) apèl fè yon odyans administratif . Si detèminasyon an apwouve peman benefis, nan ka sa yon ansyen anplwayè ka an mezi pou mande yon apèl sou detèminasyon sa. Tout demann apèl dwe depoze nan espas 20 jou kalandriye apre dat distribisyon detèminasyon an. Si 20yèm jou a se yon samdi, dimanch oubyen jou konje legal, apèl la dwe depoze nan pwochen jou ouvrab la.
Pou mande yon odyans apèl alekri, pa lapòs oubyen pa faks, voye demann lan nan adrès ki anba la. Asire w ke ou mete nimewo Sekirite Sosyal ou oubyen ID Demandè ou epi siyen demann la.
Fax: 850.921.3524
Si se pa lapòs, dat tenm postal (U.S. Postal Service) la pral konsidere kòm dat apèl la te depoze. Si se pa faks, dat yo te mete so resevwa (received) sou fax la pral dat apèl la depoze, menm si li diferan de dat ki sou paj tranmisyon an.
Lè demann lan trete, pral gen yon Notice of Hearing (Avi Apèl) ki pral pòste bay pati ki enplike yo. Avi sa pral endike kilè odyans la pral fèt e si wi ou non y’ap atann ke pati sa yo patisipe an pèsòn oubyen pa telefòn. Lè odyans la fin konplete, desizyon rezilta a pral distribye alekri. Si demandè a pa dakò avèk desizyon apèl la, li ka mande ke Reemployment Assistance Appeals Commission fè yon revizyon.
Pou plis enfòmasyon ak enstriksyon espesifik sou kijan pou depoze yon apèl, tanpri li Manyèl Enfòmasyon sou Dwa Benefis, Gid Itilizatè Demandè sou CONNECT, Feyè Odyans pou Apèl pa Adjwen Espesyal ak Feyè Odyans pou Apèl Benefis.
Yon Reprezantan Twazyèm Pati (TPR) se yon antite ki reyalize aktivite pwogram asistans reyanbochaj onon yon demandè pandan pwosesis apèl. Yon TPR dwe anrejistre avèk DEO e yon fwa li anrejistre, TPR sa dwe jwenn otorizasyon nan men demandè a pou li ka gen aksè a fonksyon espesifik ke yo pral responsab nan CONNECT. Demandè yo ka fè sa nan PajDakèy demandè sou CONNECT.
Pou plis enfòmasyon ak enstriksyon espesifik sou kijan pou anrejistre kòm TPR, tanpri li Gid CONNECT pou Itilizatè Reprezantan Twazyèm Pati (TPR).